მარი დორო

მარი დორო ( ინგლ. Marie Doro   დაბ. მარი კეტრინ სტიუარტი (ინგლ. Marie Katherine Steward) დ, 25 მაისი, 1882 დანკანონი, პენსილვანია, აშშ - გ. 9 ოქტომბერი, 1956, ნიუ-იორკი, აშშ.) —ამერიკელი მუნჯი კინოს მსახიობი.

 ბიოგრაფია 
მარი დორო დაიბადა დანკანონში, პენსილვანია, რიჩარდ ჰენრი სტიუარტისა და ვირჯინია უივერის ოჯახში, გახლდათ ამერიკელი სახელმწიფო მოღვაწის პატრიკ ჰენრის პირდაპირი შთამომავალი. ადრეული ასაკიდან გოგონა მღეროდა გუნდში. მონაწილეობას ღებულობდა სხვადასხვა მუსიკალურ წარმოდგენებში. მან სამსახიობო კარიერა სან – ფრანცისკოს თეატრის სცენაზე დაიწყო 1903 წელს. ნიუ – იორკში გადასვლის შემდეგ კი ცნობილი თეატრის პროდიუსერის ჩარლზ ფრომანის მფარველობის ქვეშ მოექცა. მისი შეთავაზებით, მსახიობმა წარმატებული კარიერა გაიკეთა ბროდვეიზე, ასევე გამოდიოდა ლონდონში. ინგლისში გასტროლების დროს მარი დორომ ითამაშა მაშინ ჯერ კიდევ  უცნობ მოზარდ ჩარლი ჩაპლინთან ერთად, რომელიც მასზე იყო შეყვარებული. მოგვიანებით, როდესაც ჩაპლინი ცნობილი გახდა, ისინი ერთმანეთს  ამერიკის შეერთებულ შტატებში შეხვდნენ, მარი დორომ აღიარა, რომ არაფერი ახსოვდა."Charlie Chaplin - Marie Doro - A Forgotten Star". Freewebs.com. Retrieved February 17, 2014Winter, William, Introduction to The American Stage of To-day (P. F. Collier & Son, 1910).
მარცხნივ|მინი
დოროს თეატრალური მოღვაწეობა დასრულდა ჩარლზ ფრომანის გარდაცვალებით 1915 წელს, რის შემდეგაც მსახიობმა კინოში გადაინაცვლა, მომდევნო რვა წლის განმავლობაში იგი  თხუთმეტ ფილმში გადაიღეს. მონაწილეობდა  ფილმებში: "დრიადი" (1916), "ნორა ფლინის სიყვარული" (1916), "ოლივერ ტვისტი" (1916) და "ბეატრისი" (1921).

მარი დორო ცოტა ხნით იყო დაქორწინებული ვოდევილისა და მუნჯი კინოს მსახიობ , რომელსაც დაშორდა 1922 წელს.  ამის შემდეგ მსახიობი აღარ გათხოვილა.Great Stars of the American Stage Profile #48 by Daniel C. Blum, c.1954"Marie Doro now is Mrs. Elliott Dexter". The Bisbee Daily Review. December 24, 1915.

1920-იანი წლების დასაწყისში მარი დოროს  ჰოლივუდზე იმედი გაუცრუვდა. იგი დაბრუნდა ბროდვეიზე, მაგრამ  იქ მხოლოდ ერთ დადგმაში მიიღო მონაწილეობა. მსახიობმა 1924 წელს დატოვა შეერთებული შტატები და ევროპაში  დამკვიდრდა. იქ მონაწილეობა მიიღო რამდენიმე ფილმში იტალიასა და დიდ ბრიტანეთში.
მინი|მარი დორო-1909 წელი
ამერიკის შეერთებულ შტატებში დაბრუნების შემდეგ მარი დორო  კარჩაკეტილ ცხოვრებას ეწეოდა.. ერიდებოდა მეგობრებთან და ნაცნობებთან კონტაქტსაც კი. მისი გაუცხოება  იმ დონემდე მივიდა, რომ მსახიობი კვირაში ოთხჯერ მაინც იცვლიდა საცხოვრებელს.  დორო დიდ დროს უთმობდა სულიერ საკითხებს, ხშირად დადიოდა ნიუ- იორკის გაერთიანებულ სასულიერო სემინარიაში.Thomas, Lowell, Adventures Among Immortals (Dodd, Mead & Company, 1937), p. 267.Morehouse, Ward, Matinee Tomorrow, Fifty Years of Our Theater (Whittlesey House, 1949), p. 17.

მარი დორო გარდაიცვალა ნიუ-იორკში 1956 წელს 74 წლის ასაკში გულის უკმარისობით. დაკრძალეს მშობლიურ ქალაქ დანკანონში, პენსილვანია. მისი ნების თანახმად, მისი ქონება 90 000 აშშ დოლარი გადაეგზავნა ამერიკის შეერთებული შტატების მსახიობების ფონდს.

1960 წლის თებერვალში ჰოლივუდის დიდების ხეივანში   მარი დოროს სახელობის ვარსკვლავი გაიხსნა. ამჟამად, მისი მონაწილეობით თხუთმეტი ფილმიდან მხოლოდ ოთხია შემორჩენილი.Silent films were mostly made on highly unstable and flammable cellulose nitrate film."Find Your Way Coaching". Find Your Way Coaching. Archived from the original on February 22, 2014. Retrieved February 17, 2014.

მარი დორო ჰგავდა შავგვრემან თოჯინას დრეზდენიდან, რომელიც კრიტიკოსმა უილიამ ვინტერმა აღწერა, როგორც „პიკანტური სილამაზის, მკვეთრი ინდივიდუალობის და იშვიათი გამომსახველობის ახალგაზრდა მსახიობი.  ის იყო ნიჭიერი, ლამაზი და დამოუკიდებელი ვარსკვლავი. რამდენიმე შემორჩენილი უხმო  ფილმი მისი მონაწილეობით გვიჩვენებს ბუნებით დაბადებულ ნიჭიერ მსახიობს, რომელიც ყოველთვის ვერ იღებს საუკეთესო როლებს.“

 ლიტერატურა 
 ჩარლზ ჩაპლინი, ჩემი ბიოგრაფია.თბილისი:ხელოვნება, 1978., გვ. 354

 გარე ბმულები 

 მარი დორო  IMDb
 მარი დორო  ბროდვეის ინტერნეტ მონაცემთა ბაზაში (ინგ.)

სქოლიო

კატეგორია:დაბადებული 1882
კატეგორია:დაბადებული 25 მაისი
კატეგორია:გარდაცვლილი 1956
კატეგორია:გარდაცვლილი 9 ოქტომბერი
კატეგორია:XX საუკუნის ამერიკელი ქალი მსახიობები
კატეგორია:მუნჯი ფილმების მსახიობები
კატეგორია:ჰოლივუდის დიდების ხეივანი
კატეგორია:ნიუ-იორკში გარდაცვლილები